Породица свемирских паса
Породица свемирских паса (рус. Белка и Стрелка: Озорная семейка) је руска рачунарска цртана серија. Премијерно је приказана 11. априла 2011, на ТВ каналу Русија 1, у склопу вечерње емисије Лаку ноћ, малишани!. Серија је направљена од стране руског анимацијског студија «КиноАтис», уз финансијску подршку руског министарства културе. Радња се одвија око троје Белкине деце - Рекса, Дине и Бублика. Серија је наставак дугометражног цртаног филма Белка и Стрелка: Свемирска авантура. У Србији, Црној Гори, Босни и Херцеговини и БЈР Македонији се приказује на каналу Минимакс, од 2014. године, синхронизована на српски језик. Серија има пет сезона, укупно 117 епизода. Синхронизацију на српски језик је радио студио Студио.

Главни ликови 
 Рекс је најпаметнији, најскромнији и најповученији од све троје штенади, но, без обзира на то је веома одговоран и поштен. Средњи је по узрасту, у односу на брата и сестру. Интересује га околина и воли много да чита. Има плаве очи, по нарави је флегматик. Носи наочаре, угледа се на оца Казбека и машта да отпутује у свемир. Када је густо уме да принађе право решење, пројављује иницијативу и сналажљивост. За разлику од Дине и Бублика је миран и лепо се понаша. Родио се 1. августа.
 Бублик је најлађи од све троје штенади. Најнесташнији је од свих и сушта супротност Рекса. Често упада у невоље, због своје несташне нарави и тврдоглавости, но често се извуче из неприлике пуком срећом. Настоји да увуче и Рекса у своје пустоловине. Често се удружује са Дином у својим несташлуцима. Родио је 2. октобра.
 Дина је најстарија од свих штенаца, весела је и раздрагана. Воли да буде дотерана, не дозвољава да је понижавају, активна је и иницијативна. Не воли када јој се други мешају у то што ради, мада и сама често увлачи браћу у игру по сопственим правилима. Родила се 5. априла.
 Белка и Казбек су родитељи штенаца. Упознали су се током свемирских програма у којима су учествовали. Белка је космонауткиња, а Казбек тренира будуће космонауте, а понекад и сам лети у свемир. Веома су брижни и одговорни, понекад строги, но правични. Деца се угледају на њих.
 Стрелка је летела у свемир са својом другарицом Белком и успешно се вратила на Земљу. После дешавања првог филма, њена судбина је неизвесна, ретко се појављује у серији.

Улоге

Белка и Стрелка: Спортска екипа 
Белка и Стрелка: Спортска екипа (рус. Белка и Стрелка: Спортивная команда) је спиноф Породице свемирских паса, снимљен током 2013-2014, поводом зимских олимпијских игара 2014. у Сочију, Русија. Ова серија поручује, како за победу није довољна само снага, спрема и дисциплина, већ и предан тренинг, љубав према спорту, међусобно поштовање, тимски рад и поштена игра.

Спољашње везе 
 
 Српска најава са Минимакс ТВ

Цртани филм